#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. szeptember 24-i ülésére

**Javaslat a nevelési-oktatási intézmények közötti 2023. évi szárazelemgyűjtési verseny díjazására és 2024. évi folytatására**

Szombathely Megyei Jogú Város Közgyűlésének városfejlesztési ügyeket ellátó bizottsága a környezeti nevelés fejlődésének elősegítése érdekében az elmúlt években folyamatosan életben tartotta az 1993-ban indított szárazelemgyűjtő versenyt, amelyben a város szinte valamennyi nevelési-oktatási intézménye részt vesz. A gyermekek, tanulók az intézményekben elhelyezett ládákba gyűjtik az elhasználódott elemeket, melyeknek rendszeres ürítéséről és a leadott mennyiségek nyilvántartásáról 2023. június 30-ig a SZOVA Nonprofit Zrt. gondoskodott.

2023. július 1-jét követően az eddigi megosztott önkormányzati és állami hulladékgazdálkodási közfeladatok helyett egy centralizált hulladékgazdálkodási rendszer jött létre. Így 2023. év második felétől az oktatási és nevelési intézményekben elhelyezett ládákba összegyűjtött elemek elszállításáról az intézményeknek saját maguknak kell gondoskodnia. 2024. első negyedévében tájékoztattuk a Szombathelyi Tankerületi Központ, a Vas Vármegyei Szakképzési Centrum és a szombathelyi óvodák vezetőit, hogy a MOHU MOL Hulladékgazdálkodási Zrt-vel megállapodott FoReGo Magyarország Kft. (2092 Budakeszi, Fő utca 229.) hulladékbegyűjtési megállapodás alapján végzi a kihelyezett gyűjtőedényekből a használt elem visszagyűjtését.

Mivel a verseny időtartama tárgyév január 1. és december 31. közötti időszak, ezért az eredmény kiértékelése az azt követő évben történik. Az Önkormányzatnak a Szova NZrt-től a 2023. év első félévére vonatkozóan vannak csak mennyiségi adatai. A verseny kiértékelése ezen mennyiségek alapján történik.

A 2023. év második felében összegyűjtött használt elem mennyiségek, a 2024. évi szárazelemgyűjtési verseny adataihoz kerülnek beszámításra, mivel ebben az évben kerültek elszállításra. Az intézményekből visszagyűjtött használtelem mennyiségeket a FoReGo Magyarország Kft. küldi meg a későbbiekben az Önkormányzat részére.

A gyűjtésben részt vevő legeredményesebb intézmények (külön az óvodák, az általános iskolák és a középiskolák első három helyezettje) pénzjutalomban részesülnek, melynek összege évi maximum 540.000,- Ft (3\*180.000,- Ft).

**2023. év első felében**

az óvodák 820 kg

az általános iskolák 987 kg

a középiskolák 213 kg

**ÖSSZESEN:** **2020 kg** elemet gyűjtöttek.

A 2023. évi verseny helyezettjeire és a jutalom összegére - az előző évekhez hasonlóan az intézmény létszáma és az első félévben begyűjtött szárazelem egységre vetített mennyisége alapján elért helyezés figyelembevételével - az alábbiak szerint teszek javaslatot:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Óvodák: | | | | | | kg | kg/fő | összeg |
| 1. | | | | Napsugár Óvoda | | 160 | 1,98 | 70.000,- Ft |
| 2. | | | | Játéksziget Óvoda | | 168 | 1,47 | 60.000,- Ft |
| 3. | | | | Barátság Óvoda | | 145 | 1,28 | 50.000,- Ft |
|  | | | |  | |  | *Összesen:* | *180.000,- Ft* |
|  | | | |  | |  |  |  |
|  |  |  |  | |
| Általános iskolák: | | | | | | kg | kg/fő | összeg |
| 1. | | | | Zrínyi Ilona  Általános Iskola | | 580 | 0,84 | 70.000,- Ft |
| 2. | | | | Oladi Általános Iskola | | 150 | 0,29 | 60.000,- Ft |
| 3. | | | | Neumann János  Általános Iskola | | 55 | 0,11 | 50.000,- Ft |
|  | | | |  | |  | *Összesen:* | *180.000,- Ft* |

|  |  |  |  |  |
| --- | --- | --- | --- | --- |
| Középiskolák: | | kg | kg/fő | összeg |
| 1. | Vas Vármegyei Szakképzési Centrum Oladi Technikum | 90 | 0,23 | 70.000,- Ft |
| 2. | Vas Vármegyei Szakképzési Centrum Puskás Tivadar Szakképző Iskola és Kollégium | 33 | 0,09 | 60.000,- Ft |
| 3. | Vas Vármegyei Szakképzési Centrum Gépipari és Informatikai Technikum | 41 | 0,07 | 50.000,- Ft |
|  |  |  | *Összesen:* | *180.000,- Ft* |

**Jutalom összege mindösszesen:** **540.000.- Ft.**

A 69/2023. (III. 28.) VISB sz. határozat 2. pontja értelmében az első három helyezett díjazására csak abban az esetben kerül sor, amennyiben a begyűjtött mennyiség az intézménynél meghaladja a 80 kg mennyiséget. Az eredmény megállapításánál javaslom, hogy a bizottság ettől kivételesen tekintsen el, mivel a nyertesek a 2023. év első félévére vonatkozó mennyiségi adatok alapján lettek megállapítva.

Jelen előterjesztésnek pénzügyi kihatása 540.000,- Ft, amely összeg kifizetése az önkormányzat 2024. évi költségvetéséről szóló 8/2024. (III.5.) önkormányzati rendelet „Környezetvédelmi kiadások” előirányzata terhére történik.

Az intézmények közötti 2024. évi szárazelemgyűjtő verseny 540.000,- Ft-os díjazással történő folytatásához elvi hozzájárulás megadása szükséges.

Javaslom kikötni, hogy a pénzjutalom kizárólag a gyermekek, diákok aktivitását közvetlenül befolyásoló jutalmakra, az óvodai csoportban, tanteremben, intézményi udvaron megjelenő eszközökre és berendezésekre vagy a nevelési-oktatási intézmény környezetének szépítéséhez használható fel.

Kikötendő továbbá, hogy mindhárom intézménytípusnál a 2024. évben, az első három helyezett díjazására csak abban az esetben kerüljön sor, amennyiben a begyűjtött elem mennyisége meghaladja a 80 kg-ot.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2024. szeptember „ ”**

**/: Dr. László Győző :/**

**HATÁROZATI JAVASLAT**

**….…./2024. (IX. 24.) VISB sz. határozat**

1. A Városstratégiai, Idegenforgalmi és Sport Bizottság az SZMSZ 54. § (1) bekezdés 35. pontja alapján javasolja a polgármesternek, hogy a 2023. évi szárazelemgyűjtő verseny díjazásaként az önkormányzat 2024. évi költségvetéséről szóló 8/2024. (III.5.) önkormányzati rendelet „Környezetvédelmi kiadások” előirányzata terhére az alábbi intézmények részesüljenek jutalomban (támogatásban):

|  |  |  |  |  |  |  |
| --- | --- | --- | --- | --- | --- | --- |
| Óvodák: | | | | | | összeg |
| 1. | | | | Napsugár Óvoda | | 70.000,- Ft |
| 2. | | | | Játéksziget Óvoda | | 60.000,- Ft |
| 3. | | | | Barátság Óvoda | | 50.000,- Ft |
|  |  |  |  | |
| Általános iskolák: | | | | | |  |
| 1. | | | | Zrínyi Ilona  Általános Iskola | | 70.000,- Ft |
| 2. | | | | Oladi Általános Iskola | | 60.000,- Ft |
| 3. | | | | Neumann János  Általános Iskola | | 50.000,- Ft |

|  |  |  |  |  |  |  |  |
| --- | --- | --- | --- | --- | --- | --- | --- |
| Középiskolák: | | | | | | | összeg |
| 1. | | | | Vas Vármegyei Szakképzési Centrum Oladi Technikum | | 70.000,- Ft | |
| 2. | | | | Vas Vármegyei Szakképzési Centrum Puskás Tivadar Szakképző Iskola és Kollégium | | 60.000,- Ft | |
| 3. | | | | Vas Vármegyei Szakképzési Centrum Gépipari és Informatikai Technikum | | 50.000,- Ft | |
|  |  |  |  | |

1. A Bizottság javasolja a polgármesternek, hogy a szárazelemgyűjtő verseny 2024. évi folytatásához az elvi hozzájárulást a korábbi években meghatározott feltételekkel adja meg úgy, hogy az első három helyezett díjazására csak abban az esetben kerülhet sor, amennyiben a begyűjtött éves mennyiség az intézménynél meghaladja a 80 kg mennyiséget.

**Felelős:** Dr. Nemény András polgármester

Dr. László Győző alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 2024. október 31.